Grand Prix Abu Dhabi 2011

Grand Prix Abu Dhabi 2011 (nama rasmi: Etihad Airways Abu Dhabi Grand Prix) merupakan pusingan kelapan belas dan kedua terakhir dalam kalendar Formula Satu musim 2011. Perlumbaan ini berlangsung pada 13 November 2011 di Litar Yas Marina di Pulau Yas, sebuah pulau buatan manusia di pinggir Abu Dhabi di Emiriah Arab Bersatu. Ini merupakan Grand Prix Abu Dhabi yang ketiga. Seperti biasa, inilah satu-satunya Grand Prix yang diadakan pada waktu senjakala dalam musim ini, dengan waktu permulaan pada pukul 17:00 waktu tempatan.

Perlumbaan ini dimenangi oleh pemandu McLaren, Lewis Hamilton. Di tempat kedua ialah pemandu Ferrari, Fernando Alonso, sementara Jenson Button mendapat tempat ketiga, juga dari pasukan McLaren.

Sebastian Vettel yang memandu kereta Red Bull-Renault, bermula dari petak pertama, tetapi bersara setelah mengalami tayar pancit pada pusingan pertama. Ini merupakan keputusan di luar mata yang pertama sejak Grand Prix Korea 2010 bagi Vettel. Oleh itu, beliau tidak dapat menyamai rekod 13 kemenangan dalam satu musim yang dicapai oleh Michael Schumacher, namun Vettel mampu menyamai rekod 14 petak pertama yang dicapai oleh Nigel Mansell pada tahun 1992 dalam musim ini. Ini juga merupakan satu-satunya perlumbaan dalam 2011 yang menyaksikan pasukan Red Bull tidak dapat mengisi podium, kerana rakan sepasukan Vettel, Mark Webber hanya mendapat tempat keempat.

Keputusan

Kelayakan

Nota
 – Pastor Maldonado dikenakan penalti sepuluh-petak kedudukan kerana menggunakan enjin yang kesembilannya dalam musim ini, sekaligus melampaui had penggunaan lapan enjin.
 – Rubens Barrichello gagal mencatat masa pusingan setelah pasukannya mendapati kebocoran minyak ekoran penukaran enjin. Memandangkan beliau mencatatkan masa latihan dalam lingkungan 107% masa pusingan terpantas, beliau diberikan kebenaran untuk memulakan perlumbaan.

Perlumbaan

Nota
 – Pastor Maldonado dan Jaime Alguersuari dikenakan penalti masa kerana mengingkari bendera biru, namun ini tidak menjejaskan kedudukan akhir masing-masing.

Kedudukan selepas perlumbaan

Kedudukan Kejuaraan Pemandu

Kedudukan Kejuaraan Pengeluar

 Nota: Hanya lima kedudukan teratas dimasukkan dalam senarai.

Rujukan

Pautan luar

2011
Laporan perlumbaan Formula Satu 2011